ДОБРИЯТ ЛЪЖЕЦ
СРОДНИ ДУШИ Естел
ТЪРСИ: ПРИЯТЕЛСТВО
СРОДНИ ДУШИ БРАЙЪН
ТЪРСИ: РОМАНТИКА
ВДОВИЦА
ВДОВЕЦ
ЦИГАРИ: НЕ
АЛКОХОЛ: НЕ
Имах син,
който загина в катастрофа.
Естел: Ти имаш ли близки?
Брайън: Да, един син.
Не си говорим.
Приятно ми беше да си побъбрим.
Да се срещнем тогава? На вечеря?
По романа на Никълъс Сиърл
Звучи чудесно.
Значи се уговорихме.
ЛОНДОН, 2009 Г.
Здравейте.
Привет, аз съм с Естел.
Тя е ето там.
Естел?
Аз съм Брайън.
Не ми казвай, че съм закъснял.
Не, аз подраних.
А, ясно, да.
Да си призная, просто обикалях наоколо.
От притеснение.
Водка мартини.
Значи не си с кола?
Не.
Внукът ми Стивън ще ме вземе.
Единствен внук ли ти е?
Да, един-единствен.
Само той ми остана.
И ти имаш син.
Да, Робърт. Живее в Австралия.
Моята Хариет си отиде преди три години,
а твоят съпруг, Алисдеър...
Алисдеър, да.
Преди година.
Кажи ми, често ли го практикуваш?
Запознанството в интернет.
Да.
Не е ли все едно и също?
Очакване, последвано от разочарование?
Макар да не го изричаме гласно.
"Ако беше описала себе си по-точно,
можеше да не хабим време и енергия,
с които, на нашата възраст, не разполагаме."
Според мен така само се сблъскват заблудени и обезверени души.
Но все си казвам:
"Гледай положително. Този път ще бъде различно."
Аз също! Вечната оптимистка.
Сигурен бях.
Ето защо трябва да ти призная една своя лъжа.
Най-много ненавиждам непочтеността.
Всъщност не се казвам Брайън.
Името ми е Рой.
Рой Кортни.
Ясно.
Може би сега е моментът
и аз да ти призная, че не се казвам Естел.
Само ако е вярно.
Вярно е. Името ми е Бети.
Бети Маклийш.
Бети.
Мисля, че ще го понеса.
Здравей, Бети.
Това ли е внукът ти?
Да, чака ме.
Да те закараме ли?
Какво? Не, спирката е съвсем наблизо.
Кратък преход от Падингтън и готово.
Оревоар, Бети.
До следващия път, Рой.
Дали ще се обадиш?
До "Стрингфелоус", моля.
Благодаря.
Последвайте ме.
Простете, че се забавих.
Нямаше как да се измъкна.
Тя на колко години е?
На достатъчно.
Шампанско за всички.
Благодаря.
Тъкмо обяснявах правилата.
Като предпазна мярка, без имена.
Двамата с него сме спечелили доста досега,
затова реших да дам шанс и на вас
да се включите в новата инвестиционна група.
Да. Съвсем наскоро се запознах с едни господа,
които имат 800 000 лири за инвестиране.
Познават ме като банкер, леко корумпиран,
който им гарантира бързо удвояване на сумата,
ако инвестират в организацията.
В наше лице.
Но преди да се решат,
искат вложение от наша страна.
Само 200 000.
По 50 000 на човек.
Нали не ви притеснява?
Чудесно.
В такъв случай...
Имам един въпрос.
Не че очаквам искрен отговор.
Това предложение доколко е незаконно?
Трудно е да се каже.
Оттеглям въпроса.
Още един, на който също надали ще дадете отговор.
Кои са те?
Както всички нас тук, и те предпочитат да останат анонимни.
Сега по-конкретно...
Брин.
О, боже, първият, който наруши правилото.
Но по-конкретно, Брин...
Мога да кажа, че са чужденци,
които искат да влязат в английската инвестиционна класа.
Руснаци.
Познахте от раз.
Казаци. Мразя казаци!
Ако не можете да бъдете с нас, Брин...
Моят съвет е да излезете от дискусията.
Не съм казал такова нещо.
Добре.
Защото възвращаемостта на вложението е четирикратна.
Благодаря, миличка.
Извинете ме.
Ти се обади.
Благодаря.
Благодаря, кукло.
Доколкото знам...
ГАДНИ КОПИЛЕТА
...Адолф Хитлер не е бил застрелян
във френски киносалон.
Но този сценарий би бил добър.
Когато младите гледат такъв филм,
решават, че отговаря на действителността.
Не, преподавала съм 40 години.
Днешното поколение е далеч по-недоверчиво
от нас навремето.
Боже!
Рой, какво има?
Нищо, коляното ми.
Схваща се понякога и тогава...
Сега ще ми мине.
Дай да те хвана. Държа те.
Благодаря. - Добре.
Добре ли си вече?
Да.
Малко по-надолу отдясно.
Достатъчно.
Благодаря.
Целта на съвместната инвестиция
е закупуването на този имот на Карибите.
След като това се осъществи,
имотът ще бъде препродаден по предварителна договорка на двойна цена.
А печалбата кога?
След седмица.
Всички трансакции се извършват електронно чрез тези устройства.
Сега ще преведа нашите 200 000 лири
в общата инвестиционна сметка.
Сега остава само вие да преведете сумата
от 800 000 лири
и... работата е опечена.
Вие влагате 200 000.
Ние - 800 000.
Точно така.
Вашата инвестиция е по-голяма, но оттам и печалбата.
Ако няма други въпроси...
Аз имам един.
От това, което ще спечелите, колко е делът на Путин?
ОТКАЗ
Това пък какво беше?
Ще ви изпратя.
Шегичката ти ги подразни.
Ти не говориш руски.
Не е и нужно.
Как да ги върнем?
Като спечелим пак доверието им, нали, Брин?
Да.
Брин.
Привет!
Пак ли коляното?
От няколко дни съм така.
Защо не взе такси?
Нали стигнах дотук?
И сигурно си влошил положението.
А и ресторантът е затворен.
Трябваше да проверя предварително.
Оплесках работата.
Гледай.
Това не го очаквах.
Днес си я купих.
Изгодно ли беше?
Възрастните хора все ги подвеждат.
Платих в брой.
Стой тук, ще те кача.
Платила си в брой?
Най-много ми допада тишината тук.
Отне ми време да свикна, но сега й се наслаждавам.
Чакай, Рой, ще ти помогна.
Само секунда.
Сегичка. - Ще успееш ли?
Горкичкият.
Готово.
Справихме се. Хайде.
Няма стъпала, чудесно.
Хайде. - Добре ли си?
Да.
Каква модерна подредба!
Започнах начисто.
Да.
Боже.
Невероятно. - О, Бети...
Нагости ме царски.
С каквото имаше.
Да, но си майстор в кухнята.
Бети, прибра ли се?
Тук сме!
Стивън, внукът.
Рой Кортни.
Мислех, че сте навън. - Не, вътре сме.
Коляното го предаде.
Да повикаме ли линейка?
Не.
Не е чак толкова драматично.
Стивън с теб ли живее?
Не, пише докторат в "Роял Холоуей".
Само понякога преспива тук.
Да ви закарам ли?
Къде?
До там, където живеете.
Още не сме приключили с вечерята.
Всъщност вече трябва да тръгвам.
Тогава настоявам Стивън да те закара.
И аз ще дойда за компания.
Хиляди благодарности.
Лека нощ.
На кой етаж живееш?
На последния.
Не може да качваш стълби!
Какво да направя?
Жилището ли да продам?
Не, разбира се. Ела при мен.
Какво? - Имам стая.
Какво ти става?
Само докато се оправиш.
Не само красива, а и великодушна.
Но не.
Опаланка.
Това е абсурдно!
Още не съм стигнала до тази стая.
Малко е голо.
Но може да използваш всички чекмеджета,
естествено има и празен гардероб.
Да.
Остава да ти донеса кърпи.
Настанявай се удобно.
Удобно, друг път.
Много благодаря.
Темпо!
Има време да почиваме после.
Тук ли са всички?
Готови?
Още два километра.
Без размотаване.
И аз не говоря с него, просто...
Толкова е дебела, че не е за вярване.
Хайде, дами.
Ха така.
Да го настаняваш вкъщи... Побърка ли се?
Стига, какво лошо има?
Кога е сватбата?
Другата събота ли?
Твърде скоро е да се сближавате толкова.
Мислех, че това е идеята.
Да, разбира се, но не предполагах, че ще се стигне до такава интимност.
За мен ли говорите?
За Алберт Шпеер.
Темата на дисертацията ми.
Тъкмо казвах,
че ако гледаш отблизо, губиш цялостния поглед.
Изгубил си цялостния поглед над Шпеер?
Опитвам се да определя дали е невинен, както е твърдял.
Мислех, че се знае още откакто си ходел прав под масата.
Подобни въпроси рядко получават окончателен отговор.
История ли преподаваше в училище?
В училище?
Не, Рой, Бети преподаваше в Оксфорд.
Ти ще се окажеш скрита лимонка!
Ето ти го, продължава да ръси клишета.
Аз го намирам за чаровен.
Не е възможно.
Ревност ли долавям?
Привет.
Бети каза да те закарам, докъдето искаш.
Накъде сме?
Към чакалнята за оня свят.
Обещах на един болен от рак приятел да намина.
Чудно. Да взема ли чантата?
Благодаря, Стивън.
Много мило. - Пак заповядай.
Благодаря. - Пази пръстите.
Искаш ли да дойдеш и ти?
Не, няма да се натрапвам.
Да продължаваме.
Искам да кажа нещо.
Благодаря на всички за положените усилия
да се съберем отново след първата ни среща.
Допуснахме грешка в началото.
Поне аз, съвсем неволно.
За да ви се реваншираме и за да намалим риска за вас,
решихме да вложим по 100 000 лири от наша страна,
удвоявайки сумата до 400 000.
Чудесно казано, Брин.
ПРЕВОДЪТ Е ИЗВЪРШЕН
Е, разгеле.
Да отваряме водката!
Добре.
Брин!
Взехме поправителния. - Чудесно.
Доволен съм.
Той носи подслушвател!
Полиция.
Полиция!
Мамка му!
Полиция!
Стой! - Не мърдай!
Назад!
Не!
Насам, отзад!
По задните стълби!
Арестувани сте, не мърдайте!
Стой!
Остани на място!
Спри!
Големи инвеститори, няма що.
ТЕГЛЕНЕ НА СРЕДСТВА
Влад.
Благодаря. Чудесно се справи.
Работата е опечена!
Е, зарадва ли се да те види?
Горкият, дори не разбра, че съм там.
Още една бутилка?
Баба ти захвърля предпазливостта.
Е, добре.
Не, благодаря.
Не се прави на светец!
Прощална вечеря е все пак.
Да!
Къде ще ходиш?
В затвора "Шпандау".
Дълго ли ще лежиш?
Много смешно.
Там е бил изпратен Шпеер
с останалите нацистки военнопрестъпници.
Връщаш се на местопрестъплението?
Стивън вярва, че мястото "говори".
Вече е в руини, но миналото става по-осезаемо,
когато вляза в съответната среда.
Никога не съм харесвал историята.
Какъв смисъл има да гледаме назад?
Каквото станало - станало. Нищо не може да се направи.
Но поне би могло да се осъзнае.
Ти явно имаш интересно минало, Рой.
Меко казано!
Достатъчно за няколко живота.
Служил ли си някъде?
Като военен ли?
Да, при онези с оръжията.
Бил съм в армията, в интерес на истината.
През войната.
Оттогава ли е белегът?
На врата ти.
Казах на баба ти, когато се запознахме,
че това, което най-много ненавиждам, е лъжата.
Ето защо, вместо да си измислям,
ще кажа, че предпочитам да не обсъждам при какви обстоятелства съм бил ранен.
Оттеглям въпроса.
Порязах се, докато се бръснех.
Да, хитроумен отговор.
Чао, късмет!
Приятно беше, нали?
Повесели ли се?
За втори път.
Какво?
За втори път тази кола минава оттук.
Дали е същата?
Да, сребристо ауди, одрано от двете страни.
Не знам кой е.
Опечена ли е работата?
Опечена, и още как!
Хубаво е човек да се върне в града.
Не знам още колко ще издържа на онова място.
Бежовото сякаш ме задушава.
Чува ли се ропот откъм инвеститорите?
Това, което знаят, е, че сме задържани.
Авоарите им са замразени, а полицията ги търси.
Простиха се с по сто бона.
Сами са си виновни.
Нека им е обеца на ухото.
Така си е.
Ще се погрижим ли за нашия проблем?
МЕСАРНИЦА "РАСТАКОВСКИ"
Влад?
Вини твърди, че не си доволен от хонорара.
Не искам хонорар, а дял.
Част от печалбата?
Да, като теб.
И като Вини.
Ценя правдоподобността, която придаваш, но...
Не ме разигравай, Рой.
Магазинът е затворен.
Знам това-онова за теб.
Наясно съм кой си.
Гледам снизходително на невъзпитанието.
Отдавам го на културни различия.
Знаеш ли къде щеше да се озовеш
за тези думи навремето в Лайненград?
В торба с отрязана глава.
Аз обаче предпочитам да призовавам към разум.
Не!
Откога взе да пазаруваш?
Опознавам радостите на домашния живот.
За новите пасища.
Колко ли пари има?
Поне половин милион.
Единствената пречка е внукът й.
Малкият досадник си би камшика за няколко дни,
така че моментът е идеален.
Прибрах се!
В кухнята!
Бети!
Дано нямаш нищо против, но поканих един приятел.
Винсънт Халорън.
Бети Маклийш.
Здравейте. - Привет.
Винсънт е моят...
Как точно се наричаш?
Инвестиционен съветник. Прехвален счетоводител.
Просто помагам на Рой.
Със завещанието ми.
Не е голямо състояние,
но цял живот съм кътал, а съм пестелив.
Всеки, с когото е бил на ресторант, ще потвърди.
Много ми е сложно, ще ви оставя.
Съвсем просто е. Целта е да се ограничат разходите.
Данъци и такива неща.
Честно казано,
надявах се да ми позволиш да завещая нещо и на теб.
Какво? Рой!
Какви ги говориш?
От колко време се познаваме?
Не! Имаш си син.
Робърт? О, не.
Той не е включен в завещанието ми.
Не одобрявам начина му на живот.
Кухненски дизайнер е.
Е, то ще е нещо дребно в сравнение с това, което ти имаш.
За пари не се говори.
Те са тема табу, но пък са важни.
Така е, също като секса.
И ходенето до тоалетна.
Безкрайно важна, но неудобна тема за разговор.
Да, наистина.
Според мен Винсънт има предвид,
че трябва да се грижим за това, за което сме се трудили.
Точно така. За интересите си, за активите, семейството.
Може ли да попитам каква стратегия следвате относно имуществото ви?
Надали може да се нарече стратегия.
Имам спестовна сметка и фонд, който Алисдеър създаде.
И притежавам тази къща, защото я платих в брой.
Значи ако съберем спестяванията, фонда и къщата,
сумата би възлязла на...
Някъде около 2 700 000.
Или май бяха 800 хиляди последния път.
Може ли да ви наричам Бети?
За период от пет години
предвиждам годишна печалба от 15-20 процента.
Това означава да удвоите парите си за пет години.
Има ли риск?
Риск има и да пресечеш улицата.
Друг плюс е, че нашите инвестиции
подпомагат развиващите се страни.
Парите ви ще подкрепят хората в нужда.
Това е добре, нали?
Двойно повече за пет години?
Всичко е добре дошло.
Нещо, за което трябва да помислите с Рой,
е как да управлявате разноските и да рационализирате инвестициите си.
Какво значи това?
За да намалите административните разходи и данъците,
може да си направите общо портфолио.
Да събера моите пари с тези на Рой?
Сигурно сте имали обща сметка със съпруга ви.
Да, но бяхме женени.
Да, така е.
Но събирането на активите е най-добрият начин
да се отървете от данъчните.
Определено ми дадохте много храна за размисъл.
Благодаря... Винсънт.
Винсънт.
Чувстваш ли се самотна понякога тук?
Какво?
В тази стая. Толкова е тиха.
Много мило, но ако искаш секс,
ще трябва да ти откажа.
О, не.
Нямах такова намерение.
Само да се гушнем.
Благодаря ти, но...
Възприемам отношенията ни по-скоро като приятелски.
Преминахме този етап.
Вече не стоя тук заради отеклото коляно.
Между нас се зароди симпатия.
Близост.
Дотолкова, че да чистя тоалетната след теб.
Пропускаш понякога.
Извинявам се.
Ще се опитам да си го поставя за цел.
Но що се отнася до двама ни...
Не, Рой, разбирам те напълно.
Само че...
Ние с Алисдеър...
Да, ясно.
Благодаря ти.
Знам, че не съм съвършен,
но много се привързах към теб, Бети.
"Привързвам се" е толкова английска дума.
Никога не съм можел да изрека думата "обичам".
Дори към съпругата си.
Рой!
Ти току-що ми се обясни!
Трябва някак да отбележим повода,
но ти вече ме отряза.
Ако искаш да ти кажа, че те обичам,
определено ще се пробвам.
Когато му дойде времето.
Рой!
Бети!
Какво има?
Имаше някакъв мъж.
Стой тук.
Някой се опита да влезе с взлом.
Знаеш ли кой?
Един със сребристо ауди все обикаля там.
Може да е бил той...
Но не разбирам защо.
Да го отложим ли?
Не.
Тя ще се върне от фризьор в 13:00 ч.
Рой успя да удвои инвестицията си.
Удари кьоравото, както се казва.
Колко често се случва това?
Един-два пъти годишно.
Боже!
20 000 лири?
Като печалба от тотото!
Винсънт е печалба от тотото и от конни състезания едновременно.
Предвид състоянието ти, парите ще валят всяка седмица.
Е, какво смяташ...
Стивън?
Мислех, че си в "Шпандау".
Нима?
Пуснаха ме предсрочно.
Стивън.
Защо не каза, че се връщаш?
Трябваше да се обадиш.
За какво я увещавате?
Пристига тук с болния си крак,
вижда ми гърба
и те омайва да му дадеш парите си!
Не! Няма такова нещо.
Прибързваш със заключенията.
Слушай, Рой, знаеш ли какво?
Тази къща не е твоя.
Стивън! - Той е натрапник.
Не виждаш ли?
Излагаш ме пред г-н Халорън
и Рой, когато аз...
Съжалявам...
Остави ме.
Г-н Халорън, много съжалявам.
Стивън, знам, че моето появяване на сцената
промени отношенията ви с баба ти,
но имам едно предимство в сравнение с теб.
Възрастта ми.
Аз съм от времето на баба ти.
Израснали сме в тогавашния свят.
А това, че не съм ви роднина,
дава допълнителна компенсация, шанс за романтика, така да се каже.
Ако Бети спечели от нещо, което ти можеш да й предоставиш,
чудесно.
Това само ще ме радва.
Съжалявам.
Слушай, мила...
А ако дадеш печалбата на Стивън?
20 000 лири са твърде много. Няма да знае как да ги харчи.
Половината тогава.
10 000 за Стивън
и 10 000 за нас.
За нас?
За онова пътешествие,
което сте планирали с Алисдеър, преди да почине.
Рой.
Ти си най-милият човек.
Моята Далила.
Не може да ходиш на пътешествие с прорасла коса.
Коя да бъде дестинацията?
С Алисдеър мислехме да отидем в Париж, Венеция и Берлин.
Берлин!
Там е толкова сиво.
Не, сега това е най-интересният град в Европа.
С невероятна архитектура.
Ресторанти, история...
Защо не поемем по слънчевия маршрут?
Коста дел Сол...
Или гръцките острови.
Какво смяташ?
Бети?
Добре ли си? Ще повикам линейка.
Не.
Не, обади се на личния ми лекар.
Номерът му е на дъската.
Вероятно сте получили нов инсулт.
Мили боже!
И преди се е случвало.
Съвсем малки, миниатюрни...
Незначителни инсулти.
Да.
И всеки следващ увеличава пораженията.
Пиете ли лекарството, което ви предписах?
Не.
Трябва да има лечение.
Да лежа. Да се оперирам.
Да намаля напрежението и активността, докато...
Г-жо Маклийш.
Абсурд, докторе. Няма да живея така, сякаш вече съм умряла.
Иначе няма да доживеете до края на годината.
Раз, два, три...
Добре ли си?
Когато те видях на пода...
Един миг и животът ти се променя завинаги.
Ти печелиш.
Париж, Венеция...
И Берлин.
Берлин?
Чудесно!
Ето, господине.
Не.
Да.
И този чадър не е първа младост.
Изкарах войната с него.
На губещата страна очевидно.
Перфектно!
Много ви благодаря. - Благодаря.
Много добре изглежда.
Да.
Сега ще ти покажа чифт обувки,
в които просто се влюбих.
Ето ги тук.
Не са ли красиви?
От доста време ги съзерцавам.
Но са много скъпи.
Какво мислиш?
Защо не си направиш удоволствието?
Ще те чакам пред "Фортнъм" след час.
За чай.
Ще те послушам. - Върви.
След час пред "Фортнъм". - Да.
Ако обичате.
Станция "Черинг Крос".
Линия "Бейкърлу" за "Елефант и Касъл".
Внимание.
Вратите се затварят.
Хитър номер ни извъртя, Рой!
Другият все повтаряше: "Майната му, пари се печелят."
И тогава се усетих.
Ако руснаците са носели подслушватели,
защо полицията не ни задържа още при първата среща?
Беше си чисто и просто измама.
А целта на втората среща е била да удвоиш сумата.
Ненаситният Рой.
Какво очакваш да направя?
Да ми върнеш стоте бона.
Не са у мен.
Намери ги!
Иначе ще кажа на дъртофелницата, с която живееш.
И няма да ти се размине само с една счупена саксия.
Значи ти си бил?
Хитрият Брин.
Помощ! - Помощ!
Помощ!
Повикайте линейка!
Благодаря.
Бог да е с теб.
Отдръпнете се.
Направете път!
Отдръпнете се.
Минете настрана.
Мъж, на "Черинг Крос".
Пазете се! Направете път.
Настрани.
А, ето те.
Нов шлифер?
Стори ми се, че е необходимо.
Тръгваме ли?
Предлагам да ускорим заминаването.
Какво? - Изведнъж ми се отвори желание.
Да тръгнем утре.
Защо не?
Благодаря.
Алисдеър е бил тук в края на войната.
Все говореше за Бранденбургската врата.
На какво е символ, каква битка се е водела за нея.
И ти се иска сега да беше тук с теб.
Нали?
Да.
Но ако той беше тук, нямаше да съм с теб.
Така е.
Стивън!
Успях все пак.
Здравей.
Какво правиш тук?
Беше изненада.
Исках да се извиня, че се държах като пълен кретен.
За разлика от вас, аз познавам Берлин.
Е, кое е първото в списъка?
Бранденбургската врата.
Да.
Какво настървение!
Да.
Каква увереност!
Не са знаели какво ги чака.
Така е.
Ти говориш немски?
Моля?
Не те чух какво каза.
Ще повториш ли?
"Там, където горят книги,
по-късно ще горят и хора."
Да.
Не създава твърде ваканционно настроение.
Не съм очаквал да има толкова балони.
Сякаш "Дисни" я е завзел.
Пак е по-добре, отколкото да стрелят по теб.
На мен ми идва да гръмна някого.
Някой май е кисел.
Прибери се в хотела.
Ще го придружиш ли?
Аз ще поразгледам още.
Докторът каза да не се пресилваш.
Много му здраве!
Знаеш ли колко са застреляните на стената?
Не, Стивън, не знам.
Предполагам, че ти ще ми кажеш.
Ехо?
Добре ли мина денят?
Какво е станало?
Просто паднах.
Спънах се в едно паве.
Дай да почистя раните по ръцете.
Няма нужда, ще се оправя.
Не, седни.
И как си се запъхтяла!
Сърцето ти бие до пръсване.
Дай ги де.
Няма как иначе.
Да не ти прилоша пак?
Не.
Както си вървях и се озовах на земята.
Просто тук има толкова история.
Всичко е толкова мащабно, че човек се чувства безпомощен.
Е, това беше.
Готово.
Рой оправи нещата.
Привет. Извинявам се.
Имаш ли адреса, Стивън?
Да.
Но ще спрем на едно място.
Имаме резервация за 20:00 ч.
Повярвайте ми, няма да съжалявате.
Какво е това място?
Ще видиш.
Собственикът ни позволи да използваме този апартамент.
Попроменен е.
Откакто си бил тук за последно, Рой.
Стивън, какво правиш?
Влязох във военното му досие.
Рой Кортни.
Роден в Дорсет, единствено дете на баща викарий.
Лейтенант от Британската рейнска армия.
Ранен в Берлин. На този адрес.
Той ни каза, че е бил ранен през войната.
Да, но се е случило три години след войната.
И е било свързано с убийство.
Берлин е разделен на зони. Американска, френска, руска, британска.
Лейтенант Рой Кортни е зачислен към Секция V,
която се помещава тук.
Трябва да те поправя. Щабът на Секция V не беше в Берлин.
Беше разузнавателен отдел, базиран в Хановер,
подчинен пряко на Лондон.
Имахме задачата да издирваме нацисти.
Бяхме получили сведения, че един от тях се крие в Берлин.
Мартин Гайгер.
Съвсем не дребна риба.
Човек от администрацията на "Берген-Белзен".
Бях откаран в съветската зона от моя немски преводач, Ханс Тауб.
За пръв път идвах в Берлин.
Тауб обаче се прибираше у дома.
Сигурно е странно да се върнеш.
Мразя този град.
Берлинчани заслужават съдбата си.
Но семейството ти...
Баща ми почина преди войната, скоро и останалите.
Нямам близки.
Тауб беше изгубена душа.
Войната го бе състарила без време.
Когато приключим,
да си побъбрим с момичета в някой хубав бар.
Какво ще кажеш?
По-добре проститутки.
Цената сега не е никак висока.
За да арестуваме Гайгер, руснаците трябваше да разрешат.
Трябваше да бъдем цивилни.
Без никакви опознавателни знаци.
Гайгер беше отседнал при свой приятел, Франц Кьониг.
Точно тук.
В този апартамент.
Планът беше да дойдем, докато Гайгер е на работа,
да кажем, че сме от полицията, и да го изчакаме.
Рутинно задържане.
Само че в Берлин войната все още не беше свършила.
Една малка грешка и можеше да се озовеш на вражеска територия.
Не знаех немски, затова оставих Тауб да говори.
Влезте.
Мартин Гайгер вкъщи ли е?
На работа е през деня.
Кога се връща?
Чак довечера.
Тауб вършеше тежката работа.
Аз само трябваше да си държа устата затворена.
Седнете.
Чисто ли е досието ви?
Да.
Не сте се забърквали с националсоциализма?
Не сте работили за партията?
Не.
Жив човек не ги е поддържал.
Чудно как са станали такава сила.
Бихме искали да изчакаме Гайгер.
Добре.
Желаете ли кафе?
Седнете си.
Англичанино!
Гайгер.
Ела.
Хвърли оръжието.
Бягай.
Оръжието!
Добре. Хубаво.
Ханс Тауб беше убит.
Гайгер се измъкна.
Всъщност не.
Мартин Гайгер е заловен след две седмици от съветски патрул.
Самопризнанието му ясно разкрива какво се е случило.
Кой е бил убит.
И кой - не.
Случи се толкова бързо.
Отворих очи и го видях да лежи там.
Кортни. Рой Кортни.
Прострелян в лицето.
Не знам колко ми отне да го реша.
Нищо не можеше да върне Рой Кортни.
Близките му нямаше да го видят вече.
А тези на Тауб...
Моите близки...
Всички бяха покойници.
Никой не ме чакаше.
Никой нямаше да скърби.
Да стана англичанин нямаше да бъде трудно.
Бях учил езика от 14-годишен.
В щаба хората често изтъкваха приликата
между мен и лейтенант Кортни.
Това беше шансът ми да се измъкна.
Да загърбя страната, която ми бе причинила толкова мъка.
Можех да започна отначало.
Поне веднъж да бъда от печелившата страна.
Преминах в британската зона, качих се на транспортен самолет
и на сутринта бях в Англия.
Напечатах писмо до отчето и г-жа Кортни
на пишещата машина на сина им,
че преживяното в Германия ме е променило необратимо,
че виждам друго бъдеще за себе си, и тъй като решението ми е окончателно,
най-добре е да започна начисто.
Съвсем сърдечно и разумно.
С обич.
ВАШ СИН...
След като изпратих писмото,
промених името си на Рой Манинг
и ги изчаках да починат.
Да. След което Рой Кортни се е появил отново.
Може ли да попитам
какво се надяваш да постигнеш с всичко това?
Справедливост.
Псевдопокойник на име Ханс Тауб броди по света от 60 години,
без да плати за престъпленията, които е извършил!
Ханс Тауб не беше военнопрестъпник.
Беше мобилизиран. Служеше в пехотата. И на двата фронта!
Явно се заблуждаваш, че си заловил нацист.
Проверявал ли си в отдел "Архиви"?
Осъдените военни?
Да.
И намери ли нещо, уличаващо Тауб?
Не.
В руските досиета?
Имаше ли нещо там?
Не, доколкото видях.
Нищичко!
През последния половин век
живях честно и почтено като всеки друг англичанин.
Почтено? Престъпленията ти може да не са военни...
Стига, Стивън!
Все се опитваш да спасяваш баба си
от въображаеми опасности.
Ти не го познаваш!
Сама вземам решенията.
Не ми е нужно позволението ти.
Ако не уважаваш това,
по-добре да не се виждаме известно време.
Явно се натрапвам.
Знаеш ли кой си ти?
Ти си единственият човек на света,
който прогонва самотата ми.
Майната им на Венеция и Париж.
Да се прибираме у дома.
Най-сетне вкъщи.
Да.
Рой.
Защо не се обадиш на Винсънт?
Какво?
Нека си направим обща сметка.
Сигурна ли си? - Да.
Обичайната процедура ли?
Аз превеждам моите средства, тя превежда нейните,
след което аз източвам парите от сметката.
Всичките ли?
Сумата е близо три милиона лири.
След цял живот усилия,
при които се радвах да деля сто бона с твърде много партньори,
не се и съмнявай, че ще взема всичко.
На това му се вика "да удариш кьоравото".
Няма да навреди, ако й оставиш нещичко.
В залеза на живота си
не искам да завися от здравната система.
Ще имам достатъчно, за да седя на плажа с шампанско в ръка.
Остава да кажеш, че го правиш за парите.
Заради самата игра е, заради адреналина.
И какво, ако е така?
Тръпката би била същата дори ако й оставиш някоя троха.
Да не съм благотворително дружество? - Не.
Но жената е зле със здравето, нали?
Мислиш, че не знам ли?
Кой смяташ, че се грижеше за нея?
Следя да си пие хапчетата навреме,
старая се да си ляга в приличен час.
Никаква рафинирана захар, кафе и политика,
иначе кръвното й скача до тавана.
Не е нужно да натякваш, че е болна!
Не върви против себе си.
Така ли?
Не ми давай тон в живота, Вин.
Ще правя каквото си искам.
Ако те гони шубето...
Не.
Ще участвам.
Добре.
Спускам кепенците тук и се пренасям в нов апартамент.
И ставам нов Рой.
Да не се разколеба?
Не.
Ни най-малко.
По въпроса за съвместния фонд,
и двамата ли сте съгласни да съберете имуществото си?
Аз съм съгласен.
И аз.
Моля да се подпишете. Тук и тук.
И на двете копия.
Е, да извършим ли превода?
Да.
Банката е "Хейс енд Полсен" на Карибите,
а с тези устройства
ще влизате по всяко време,
за да проверявате инвестициите си.
Бети, преведете средствата си в общата сметка.
Питам се, дали е разумно да прехвърля всичко?
До последното пени?
Няма ли да е добра идея да си оставя малко?
Би било разумно, нали?
Да, може би.
Но колкото по-малко внасяш, толкова по-малко получаваш.
И това не е за пренебрегване.
Притеснява ме, че...
Наскоро получих...
Винсънт...
Бети имаше здравословни проблеми напоследък.
Нищо сериозно,
но кара човек да се замисли, преди да поеме риск,
дори при такава сигурна инвестиция.
Ето защо аз самият бях леко резервиран.
1-7-1...
7-7-6.
Прехвърлих всичко.
Всичко.
Да, действително.
Явно и ти си скрита лимонка!
Не, казах, че съм пестелив.
Меко казано.
И аз прехвърлих всичко.
Рой, сега ще натиснеш ли копчето?
Да.
Сега, с оглед на сигурността, за да влизате само вие в сметката,
трябва да си създадете парола.
Шестбуквена.
Нещо...
Какво ще кажеш за това?
Цвете?
Не, това са пет букви. Нали така?
Не, конкретният вид цвете.
Лилиум!
Чудесно.
Ако това е вашият избор, наберете "лилиум" на устройството.
Л-И-Л...
Готово! Поздравления.
РОЙ
Трябва да го полеем с шампанско.
На драго сърце, но за съжаление ще шофирам.
Няма ли да вдигнеш?
Какво? Не. Така.
Винсънт, благодаря.
Благодаря.
До нови срещи.
За какво пием?
За каквото винаги трябва,
за бъдещето.
За бъдещето.
Как ще харчим парите, когато потекат?
Може да се запишем на круиз,
или да почиваме в Майорка.
Бихме могли.
Не е нужно да решаваме сега.
Не, има предостатъчно време.
Важното е, че всички средства са обединени
и са на сигурно място.
Като нас.
Няма ли да видиш телефона?
Онова обаждане. Има ли съобщение?
Съобщение ли? Не знам.
Синът ми.
Робърт?
Да, в Лондон е.
На кухненско изложение.
Утре лети за Канада.
Дали да се видим довечера.
Непременно! - Не.
Не сме си близки.
Рой, той ти е син. Аз ще те закарам.
Искам да се запознаем.
Не.
Ще взема влака.
Надали ще стане така,
но ако отидем да вечеряме и окъснея,
може да преспя там.
Добре ще направиш. - Да.
Вземи си вода за из път,
да не се обезводниш.
Благодаря.
В шкафа отляво.
Горе, в дъното.
Боже, този ли?
Да.
Никъде няма да ходя.
Защо, когато мога да остана тук с теб?
Наистина те обичам.
Не се отказвай, Рой.
Отиди в Лондон, виж се със сина си.
Влакът пристига на четвърти коловоз.
Заповядайте. - Благодаря.
Свързахте се с Винсънт Халорън.
Оставете съобщение след сигнала.
Ела бързо в апартамента.
Устройството го няма!
Глупакът му с глупак, само трябваше да стои до телефона!
Дори с това не може да се справи.
"Хейс енд Полсен".
Говорите с Шейла. Кажете?
Да.
Името ми е Рой Кортни.
Искам да преведа известна сума от сметката си,
но съм си забравил устройството вкъщи.
Можем да ви изпратим друго.
Само трябва да отговорите на няколко въпроса.
За колко време ще пристигне новото устройството?
За два дни.
Има ли начин да осъществя превода по телефона?
Съжалявам.
Върнете се вкъщи за устройството.
Да, точно така ще направя!
Бети?
Бети!
Какво правиш тук, Рой?
Отложили са полета на Рой.
Виж ти, и как разбра?
Той се обади.
Бети. Къде е всичко?
И какво правиш?
Проверявах общата ни сметка.
Вкарах паролата, така че съм "вътре", така да се каже.
При всяка твоя лъжа, ще натискам копчето
и 50 000 лири ще напускат общата сметка и ще отиват в друга.
С друга парола, в различна банка.
Не те разбирам.
Току-що изгуби 50 000 лири.
Напълно недоумявам.
Още петдесет.
Бети, това съм аз!
Рой.
Искам да кажа Ханс.
Обясни ми пак,
как разбра за отложения полет на Робърт?
Той ми се обади.
Така де, остави ми съобщение.
Бети, за бога, не знам.
Не знам.
Вече пресмяташ колко можеш да загубиш, преди да стане сериозно.
Нека ти спестя малко пари.
Ето за какво си се върнал.
Не бях забелязал, че не е у мен.
Мислел си, че си го взел.
Да, така беше.
И е било толкова важно, че си се върнал.
Нямаше смисъл да оставам, щом мога да се прибера у дома.
Това на дом ли ти прилича?
Не започва ли поне малко да ти просветва?
Бети, какво става, по дяволите?
Губиш почва под краката си, нали, Рой?
Робърт не ти е оставял съобщение, защото не съществува.
Ти нямаш син.
Стига, Рой...
Не може да не го виждаш.
Пред очите ти е през цялото време.
Цветето ли?
Лилиум.
Лили?
Ханс.
По онова време петък беше най-любимият ми ден.
Тогава Ханс Тауб идваше да ми преподава английски.
Исках да те посрещна,
но ти подрани и майка ми ти каза да изчакаш.
Лили още е горе.
Сега ще слезе.
Седни.
Дъщеря ви е чудесна ученичка, фрау Шрьодер.
Тя казва, че говориш само на английски.
Нали затова го учим.
Фабриките ми работят на пълни обороти...
...откакто започна войната.
Може би е време да забавят темпото.
Интересно предложение.
Винаги съм се питала какво щеше да стане, ако се бях приготвила по-рано.
Ако не беше видял сестрите ми тогава.
Мама може да я свие и скъси.
Къде ще я нося?
Вече няма приеми, на които да ходя.
Ханс.
Пробвай роклята с Ханси.
Трябва й някой по-висок кавалер.
Че то мъже не останаха.
Не, Ханс, ще намачкаш роклята.
Ханс, не!
Край с танците.
Лили сигурно те чака.
Ханс!
Готова съм за урока по английски.
Красив е, нали?
Вътре е кичурът, който ми даде.
Може да се каже, че те боготворях.
Но ти така и не забеляза.
Харесваш ли ме, Ханс?
Онова изражение! Дори не се замисли.
Привързан съм към теб.
"Привързаност" значи ли "любов"?
Стани.
Ела тук.
"Стой напълно неподвижно," каза ти.
Затвори очи.
"И затвори очи."
И след това ме изнасили.
Като утеха за унижението ти.
За отмъщение.
Аз бях малка.
По-лесна за надвиване от сестрите ми.
По-малко предизвикателство.
Всичко приключи много бързо.
Когато ти свърши, помня че си мислех:
"Трябва да си сложа чиста рокля."
Лили?
Ханс, ела, ако обичаш.
Искам да поговорим за случилото се в музикалния салон.
Нищо не е станало.
Ти се опита да ме целунеш.
Не е вярно.
Лъже.
Опита ли се да целунеш Ханалор?
Тя искаше да я целуна.
Ханс!
Искаше да те целуна, а аз отказах.
Кълна се!
Лили?
Какво има?
Прекратяваме уроците с Лили.
Английският й е достатъчно добър.
След два дни арестуваха баща ми.
Някой го беше обявил за предател.
Осъдиха го и го обесиха.
Парите, фабриката, всичко беше конфискувано.
Майка ми не можа да го понесе и се самоуби.
Останахме сами със сестрите ми.
Пуснахме наематели. Отначало плащаха, после спряха.
Към края на войната
сестрите ми бяха в кухнята и се мъчеха да нахранят дузина хора с три яйца,
когато падна бомба.
Уби ги всичките.
Аз още спях, така останах невредима.
След две седмици Хитлер се самоуби.
После дойдоха руснаците.
Много е странно да правиш неща, които никога не си допускал
само за да оцелееш още ден и да ги правиш отново, че и отгоре.
И по-лошо.
Да пазиш тайни между теб, Бог, дявола и мъртвите.
Да лъжеш.
Да станеш много добър лъжец.
Бети...
Лили...
Не съм искал да ти навредя.
Когато предаде баща ми, какво си мислеше, че ще стане?
Трябваше да се сетя,
че семейството ти ще си има неприятности.
Но как можех да преценя? Бях дете.
На 15 години беше!
Знаел си точно какво правиш, нали?
Е, може би...
Не знам.
Стига вече!
Сестрите ти ме унижиха. Баща ти постъпи несправедливо с мен.
Исках да ти дам урок.
Именно!
Бети.
Защо бяха нужни толкова усилия?
След като ме намери, можеше просто да говориш с мен.
Надали щях да постигна много, ако бях казала:
"Аз съм Лили Шрьодер, момичето, което изнасили през 1943 г."
Да говоря с теб ли, Рой? Не, първо трябваше да те проуча.
За щастие, на Стивън изключително му се удават разследванията.
Не му беше трудно да изрови престъпленията ти.
Дори си се появявал във вестника няколко пъти,
което ми помогна да се преобразя в наивната старица,
потенциалната жертва.
Естел?
Е, позабавлявала си се.
Но какво от това?
Нищо не ме свързва с Тауб.
Помниш ли последния ни ден в Берлин?
Когато падна.
Върнах се в бащината ми къща.
Почти неразпознаваема е.
Вече е център за работа с деца.
Привет, аз съм Бети Маклийш.
Малко вероятно беше да открия това, което търсех.
Сребърният медальон с твоята коса в него.
Вече имах материал за сравнение.
О, Бети...
Можеше да не ме видиш повече, но се върнах.
Ето какво те принуди.
Но аз изтеглих парите си още щом влакът потегли от гарата.
Винсънт ми помогна с техническата част.
Винсънт? - Да.
Стивън говори с него, преди да тръгнем за Берлин.
Успя да го убеди,
че обвиненията в измама и изнудване
не са това, с което би искал да го помнят децата му.
Опита ли се да те предупреди? Опасявахме се от това.
И между другото, Стивън не ми е внук.
Имам свои внуци, чет нямат,
но Стивън не е от тях.
Всъщност си виждал единия - Майкъл.
Онзи със сребристото ауди.
Все бди над баба си.
Стивън е партньорът му.
Много ми помогнаха с мизансцена за нашата малка пиеса.
Всеки детайл беше внимателно подбран, за да притъпи бдителността ти.
Ето така...
Скучната Бети в скучната й къща. Каква лесна плячка!
Инсултите, онзи лекар.
И това ли е било лъжа?
Да, разбира се. Той е мой приятел.
Искахме да те размекнем, за да вложиш всичко.
И защо...
След толкова десетилетия,
защо го правиш?
Защото 60 години стоях заключена в онази стая с теб.
Единственият начин да се освободя бе да се изправя срещу теб.
За прошка ли искаш да те моля?
Добре, веднага.
Прости ми.
Рой. Простих ти преди много време.
Отдавна те превъзмогнах.
Тази вечер, когато видях, че устройството го няма,
вътрешно ликувах.
Съвсем искрен бях на гарата.
И затова се върнах.
Оставям ти го.
Може да ти трябва.
Къде отиваш?
У дома.
НАЛИЧНОСТ
Чакат ме отвън да се обадя.
С това ли?
Помощ!
Идвай тук.
Помощ! - Млъкни!
Млъквай!
Помощ!
Казах да млъкнеш! - Помощ!
Помощ!
Господи!
Браво на теб, Бети.
Ще ми върнеш ли парите, Рой?
Не са у мен.
Мисля, че има точно толкова, колкото ви дължи.
И ако твърди друго,
значи лъже.
Ще ми ги предадеш ли?
Найн.
Живееш дълго и пълноценно, без драскотина,
а накрая те пребиват хулигани и получаваш инсулт.
Накъде отива този свят?
Поколението, спечелило войната.
Не може да говори и да се движи, но чува.
Здравей, Рой.
Чуваш го добре, нали, Рой?
Роднина ли сте му?
Не.
Но друг няма.
Ето.
Представяй си, че е шампанско.
Хубаво е да те видя пак в естествената ти среда.
Ти предпочиташ чай пред бира, защото си англичанин.
Ако съм допуснал грешки в Берлин, то е...
...защото съм привързан към теб.
"Привързан"?
Ето, вземи това.
Да.
Хайде.
Тя винаги си е била такава.
Дай едничко.
Сега ще ме кара да излизам навън.
Вижте какво ви нося.
Няма да откажа.
Връщам ти го.
Надявах се да си го задържиш.
Млъквай.
Първо дай едно на майка си.
Добре.
Ето, мамо, това е за теб. Още шампанско?
Татко, как е?
Нещо за пиене?
Внимавайте!
По-дълбоко е, отколкото изглежда.
Няма страшно, бабо.
ДОБРИЯТ ЛЪЖЕЦ
Превод на субтитрите: Боряна Богданова